Diari Oficial de la Generalitat Valenciana


Sumari del DOGV 8187, del 11-12-2017 (2017/10705)

RESOLUCIÓ de 28 de novembre de 2017, del director general de Relacions amb les Corts, per la qual es publica el Conveni entre l'Agència Valenciana del Turisme, la Diputació Provincial d'Alacant, la Mancomunitat de l'Alcoià i el Comtat i la Federació Empresarial de l'Alcoià i el Comtat per al desenvolupament del Pla de competitivitat turística de la Mancomunitat de l'Alcoià i el Comtat, en l'exercici 2017.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8187

Data del DOGV
:   11-12-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/10928


Data del document
:   28-11-2017

Organisme emissor
:   Presidència de la Generalitat

Tipus de document
:   Resolució

RESOLUCIÓ de 28 de novembre de 2017, del director general de Relacions amb les Corts, per la qual es publica el Conveni entre l'Agència Valenciana del Turisme, la Diputació Provincial d'Alacant, la Mancomunitat de l'Alcoià i el Comtat i la Federació Empresarial de l'Alcoià i el Comtat per al desenvolupament del Pla de competitivitat turística de la Mancomunitat de l'Alcoià i el Comtat, en l'exercici 2017. [2017/10377]  
  
L'Agència Valenciana del Turisme, la Diputació Provincial d'Alacant, la Mancomunitat de l'Alcoià i el Comtat i la Federació Empresarial de l'Alcoià i el Comtat han subscrit, prèvia tramitació reglamentària, el dia 4 de setembre de 2017, el conveni per al desenvolupament del Pla de Competitivitat Turística de la Mancomunitat de l'Alcoià i el Comtat, en l'exercici 2017, i conforme amb allò que preveu l'article 20 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, una vegada inscrit en el Registre de Convenis de la Generalitat amb data 27 de novembre de 2017 i número 1609/2017, és procedent la publicació en el Diari Oficial de la Generalitat Valenciana del conveni esmentat, que figura com a annex d'aquesta resolució.  
  
València, 28 de novembre de 2017.- El director general de Relacions amb les Corts: Antonio Torres Salvador.  
  
  
Conveni de col·laboració entre l'Agència Valenciana del Turisme, la Diputació d'Alacant, la Mancomunitat de l'Alcoià i el Comtat i la Federació Empresarial de l'Alcoià i el Comtat per al desenvolupament del Pla de competitivitat turística de la Mancomunitat de l'Alcoià i el Comtat, en l'exercici 2017.  
  
València, 4 de setembre 2017  
  
Reunits  
D'una part, Francesc Colomer Sánchez, secretari autonòmic i president de l'Agència Valenciana del Turisme, en virtut del que disposa l'article 3 del Decret 102/2015, d'1 de juliol, del Consell, pel qual cessen i nomena les persones titulars de secretaries autonòmiques de la Generalitat (DOGV 06.07.2015), i l'article 5 del Decret 103/2015, de 7 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat (DOGV 08.07.2015), que intervé en aquest acte en nom i representació de l'esmentada entitat de dret públic, entitat adscrita a la Presidència de la Generalitat, amb personalitat jurídica pròpia, que es regula pel que disposa l'article 67 de la Llei 3/1998, de 21 de maig, de la Generalitat, de turisme de la Comunitat Valenciana, i pel que disposa el Decret 209/2004, de 8 d'octubre, del Consell de la Generalitat, pel qual s'aprova el Reglament de l'Agència Valenciana del Turisme.  
La seua legitimació i representació per a aquest acte es deriva del que estableix l'apartat dos e) de l'article 5 del referit Decret 209/2004, de 8 d'octubre, en virtut del qual el president de l'Agència Valenciana del Turisme exercirà la representació permanent de l'Agència en la firma de convenis, i la signatura d'aquest conveni es troba autoritzada per acord del Consell de data 1 de setembre de 2017, i tot això complint el que estableix l'article 12.6 del Decret 176/2014, de 10 d'octubre, del Consell, pel qual regula els convenis que subscriga la Generalitat i el seu registre.  
D'una altra, César Sánchez Pérez, president de la Diputació Provincial d'Alacant, per l'Acord del Ple d'aquesta Diputació de data 17 de juliol de 2015, que intervé en nom i representació de la Diputació de Provincial d'Alacant d'acord amb el que disposa l'article 34.1 b) de la Llei 7/1985, de 2 d'abril, reguladora de les bases del règim local, i president nat del Patronat Provincial de Turisme de la Costa Blanca, organisme autònom de la citada corporació provincial, i exerceix la representació superior de l'organisme de conformitat amb el que estableix l'article 7.1 i 7.2.a), respectivament, dels estatuts del Patronat.  
  
D'una altra, Manuel Gomicia Giménez, president de la Mancomunitat de l'Alcoià i el Comtat, amb CIF C2063078E i domicili en la plaça d'Espanya número 1, 03495 Alcoi, la legitimació i representació del qual per a la subscripció del present conveni es deriva de la seua condició i càrrec de president de la referida Mancomunitat segons acord de nomenament del Ple de data 30 de juliol de 2015, autoritzat per a subscriure el present conveni d'acord amb el que disposa l'article 44.2 de la Llei 7/1985, de 2 d'abril, reguladora de les bases de règim local, articles 97.1 i 100.3 de la Llei 8/2010, de 23 de juny, de règim local de la Comunitat Valenciana i articles 3 i 12 dels estatuts de la Mancomunitat publicats en el Diari Oficial de la Generalitat Valenciana, número 6668, de data 10 de gener de 2012, i d'acord amb l'aprovació del conveni pel Ple de la Mancomunitat de data 18 de juliol de 2017.  
  
I d'una altra part, Pablo de Gracia Pérez, amb DNI 25407721G, com a president de la Federació Empresarial de l'Alcoià i el Comtat, amb CIF U43273183, i domicili social al carrer Quico Córcoles, 4, 03131 Alcoi, autoritzat per a subscriure el present protocol en virtut de l'article 20 dels seus estatuts i segons els acords presos per l'Assemblea de la Federació en data 9 de novembre de 2016.  
Les parts compareixen, en la representació que tenen de les seues respectives institucions i associacions, es reconeixen de manera recíproca capacitat per a formalitzar el present conveni i, a aquest efecte,  
  
  
EXPOSEN  
  
Primer. En el marc del Pla estratègic global de turisme de la Comunitat Valenciana 2010-2020, constitueix un aspecte fonamental el manteniment, l'adaptació i millora de les destinacions turístiques madures i també el creixement i desenvolupament de les destinacions turístiques incipients, amb l'objecte de mantindre la competitivitat de la nostra oferta turística i la seua posició en el mercat nacional i internacional. Per a la consecució d'aquest objectiu una de les claus de les actuacions que s'emprenguen ha de ser l'increment de la coordinació entre administracions i la col·laboració publicoprivada. En un entorn canviant i fortament competitiu és imprescindible una estratègia conjunta de les administracions públiques i del sector privat que cristal·litze en l'assumpció de compromisos concrets per part dels agents que intervenen en la configuració i l'oferta dels serveis turístics. Amb aqueixa finalitat, la Generalitat, a través de l'Agència Valenciana del Turisme, posa en marxa els plans de competitivitat turística de les destinacions de la Comunitat Valenciana.  
  
Segon. Els plans de competitivitat de les destinacions turístiques de la Comunitat Valenciana són una iniciativa de la Generalitat, instrumentada a través de la formalització de convenis entre l'Agència Valenciana del Turisme, en col·laboració amb altres administracions públiques i ens privats, destinada a la innovació, modernització, foment i consolidació dels productes turístics valencians des de la perspectiva de l'oferta, atenent fonamentalment criteris de millora de la competitivitat, sostenibilitat i reequilibri socioterritorial.  
  
Els plans de competitivitat turística naixen amb una vocació d'enfocament territorial de l'activitat turística, d'acord amb les directrius arreplegades en la Llei 3/1998, de turisme de la Comunitat Valenciana, i que per manament exprés d'aquesta es va concretar en l'elaboració del Pla d'espais turístics de la Comunitat Valenciana.  
El Pla d'espais turístics és un document de planificació indicativa que proposa la Generalitat per al conjunt de les administracions públiques que té un caràcter transversal i que inclou propostes que afecten diferents àmbits competencials a més del pròpiament turístic.  
  
S'estructura en unes directrius generals, que afecten tot el territori considerant diferents aspectes: urbanisme i ordenació del territori, cultura i patrimoni, oferta turística, medi ambient, etc. Les directrius generals es complementen amb les directrius particulars desenvolupades per als 21 espais turístics en què s'ha delimitat la Comunitat, definint línies d'actuació concretes per a cada un dels dits espais.  
  
Els plans de competitivitat es configuren per tant com una actuació en la línia de desenvolupament del Pla d'espais turístics, que contribueix al reequilibri entre els espais litorals més dinàmics i aquells d'interior susceptibles de major desenvolupament turístic.  
En concret, el territori que comprén la Mancomunitat de l'Alcoià i el Comtat s'incardina en l'espai delimitat principalment per la directriu particular número 17, «Valls d'Alcoi i serres interiors».  
  
Tercer. A l'Agència Valenciana del Turisme, adscrita a Presidència, li correspon el foment de l'activitat turística, el desenvolupament i millora del sector turístic, la creació, la implantació i l'adequació de nous productes i recursos turístics, i també l'execució, la coordinació i l'impuls d'accions de promoció i desenvolupament del sector turístic, potenciant l'esmentada oferta per mitjà de la comercialització, informació i difusió del producte turístic de la Comunitat Valenciana. Per a això, l'Agència podrà desenvolupar les seues actuacions en coordinació amb altres ens i administracions públiques, segons estableix l'article 2 del Decret 209/2004, de 8 d'octubre, del Consell de la Generalitat, pel qual s'aprova el Reglament de l'Agència Valenciana del Turisme.  
  
Quart. En vista dels fins i objectius anteriorment descrits i les competències que té la Diputació Provincial d'Alacant, atorgades per l'article 36 de la Llei 7/1985, de 2 d'abril, reguladora de les bases de règim local, en relació amb l'article 50 de la Llei 8/2010, de 23 de juny, de règim local de la Comunitat Valenciana en matèria de l'assistència i cooperació jurídica, econòmica i tècnica als municipis, especialment els de menor capacitat econòmica i de gestió, així com l'article 48 d'aquesta norma que arreplega entre els fins propis i específics de la província el foment i l'administració dels interessos peculiars de la província, la Diputació d'Alacant manifesta el seu suport i col·laboració, que es materialitza activament per mitjà de la firma del present conveni.  
  
Suport i col·laboració que, en matèria d'inversions en plans de millores a municipis, es gestiona des de la seua Àrea de Cooperació, i que, en matèria de turisme lidera el seu organisme autònom, Patronat Provincial de Turisme Costa Blanca, creat per a la gestió dels serveis i realització d'actuacions que amb referència al turisme competeixen la Diputació Provincial d'Alacant, que participa en aquest projecte a fi de contribuir a la potenciació i desenvolupament del turisme interior de la província.  
  
Cinqué. La Mancomunitat de l'Alcoià i el Comtat declara que el turisme constitueix un eix estratègic per al seu desenvolupament econòmic, una via de millora per a les condicions de vida dels seus ciutadans i un motor per a la generació de renda i ocupació.  
La Mancomunitat compta amb una àmplia i variada dotació de recursos de qualsevol tipus, tant de caràcter cultural i patrimonial, com naturals i paisatgístics, susceptibles de transformació en productes turístics atractius per a la demanda.  
Per tant, a través de l'execució del Pla de competitivitat turística, la Mancomunitat es compromet a dur a terme les actuacions que s'hi arrepleguen tendents a l'adequació, la millora, la requalificació i l'adaptació de la seua oferta i a la creació de productes turístics competitius.  
  
Sisé. La Federació Empresarial de l'Alcoià i el Comtat es compromet a involucrar els seus membres perquè col·laboren activament en la consecució dels objectius del Pla per mitjà de l'adequació de la seua oferta de productes i serveis a les finalitats del present conveni.  
  
Seté. En aquest context i amb la finalitat d'establir les pautes de col·laboració entre les parts firmants i fixar el marc general i la metodologia per a l'execució i compliment del present conveni, ha sigut subscrit per les parts firmants un Protocol general en data 12 de desembre de 2016.  
  
El Pla de competitivitat turística de la Mancomunitat de l'Alcoià i el Comtat no es conté en un document diferent del Protocol i convenis a subscriure per a la seua execució, sinó que la seua filosofia, objectius i actuacions a escometre es reflecteixen en aquests.  
  
Huité. D'acord amb el que s'ha exposat anteriorment les parts firmants acorden formalitzar el present conveni, segons les següents  
  
  
  
CLÀUSULES  
  
Primera. Objecte  
El present conveni té per objecte articular la col·laboració entre les parts firmants amb l'objectiu de desenvolupar i executar el Pla de competitivitat turística de la Mancomunitat de l'Alcoià i el Comtat corresponent a l'exercici 2017. Per a això, es procedeix a través del present conveni a la concessió directa en l'exercici 2017 d'una subvenció nominativa a la Mancomunitat de l'Alcoià i el Comtat en els termes que estableix l'article 168.1.a) de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, els articles 22.2 i 28.1 de la Llei 38/2003, de 17 de novembre, general de subvencions i l'article 11.4.a del Decret 176/2014, de 10 d'octubre, del Consell, pel qual regula els convenis que subscriga la Generalitat i el seu registre.  
Aquesta subvenció serà compatible amb la percepció d'altres subvencions o ajudes per a la mateixa finalitat, procedents de qualssevol administracions o ens públics i privats en els termes establits en l'article 19 de la Llei 38/2003, de 17 de novembre, general de subvencions.  
  
Les actuacions que es proposen executar a través del Pla es desenvoluparan en el territori i sobre els recursos i serveis de titularitat dels municipis que integren la Mancomunitat, i seran executades per la Mancomunitat en els termes que indica l'apartat 2.2 de la clàusula segona del present conveni. L'objecte d'aquesta subvenció coincideix amb el marc de competències de la Mancomunitat.  
Amb caràcter previ a la firma del present conveni, i com a beneficiari d'una subvenció, la Mancomunitat de l'Alcoià i el Comtat declara de manera responsable que compleix les condicions i assumeix les obligacions establides en els articles 13 i 14 de la Llei 38/2003, de 17 de novembre, general de subvencions.  
  
Segona. Obligacions de les parts  
2.1. L'Agència Valenciana del Turisme i la Diputació d'Alacant es comprometen a:  
2.1.1. Assessorar la Mancomunitat de l'Alcoià i el Comtat en tot el que cal per a la posada en marxa, desplegament i execució del Pla de competitivitat turística de la Mancomunitat de l'Alcoià i el Comtat. Aquesta labor serà desenvolupada principalment a través de la comissió de seguiment que es cree a aquest efecte en els termes que desenvolupa la clàusula sisena del present conveni.  
2.1.2. Finançar les actuacions que comprenguen el desenvolupament del Pla en el percentatge i en les condicions que es desenvolupen en la clàusula quarta del present conveni, tot això d'acord amb les consignacions previstes en el pressupost de l'exercici 2017.  
2.1.3. Exigir a la Mancomunitat i a la resta de parts firmants el compliment de les disposicions i obligacions establides en el present conveni.  
2.1.4. Donar publicitat del present conveni i el seu text íntegre en les seues pàgines web, en els termes establits en l'article 9.c de la Llei 2/2015, de 2 d'abril, de transparència, bon govern i participació ciutadana de la Comunitat Valenciana (DOGV núm.7500, de 8 d'abril).  
  
2.2. La Mancomunitat de l'Alcoià i el Comtat es compromet a executar amb la major diligència les actuacions que constitueixen l'objecte del Pla i a destinar els recursos humans i materials que siguen necessaris per a complir els terminis d'execució i maximitzar els resultats perseguits per aquest.  
A més, la Mancomunitat es compromet, així mateix, a:  
2.2.1. Executar el quadre d'actuacions que s'annexa al present conveni, l'import total del qual ascendeix a 270.000 euros.  
Entre aquestes actuacions es destinarà a inversions subvencionables, almenys, la quantitat de 180.000 euros, i seran a càrrec de la Mancomunitat les activitats associades a despeses corrents, de funcionament i personal. Els excessos sobre el pressupost els assumirà el beneficiari.  
2.2.2. Designar un compte corrent en una entitat financera destinat als pagaments i ingressos derivats del desplegament i execució del Pla de competitivitat turística.  
2.2.3. Designar els tècnics i personal de la Mancomunitat que s'encarregaran de la labor tècnica i administrativa del desplegament i execució del pla i que seran els interlocutors directes amb la resta d'administracions firmants.  
A aquests efectes, si es considera necessari, podrà ser autoritzada per la comissió de seguiment la contractació per part de la Mancomunitat, a càrrec o no del pla, d'una gerència, la funció de la qual consistirà a col·laborar activament amb els òrgans de la Mancomunitat en les labors administratives i tècniques d'impuls, desenvolupament, execució, justificació i posada en marxa de les actuacions executades a través del pla, i que en aquest cas serà l'interlocutor amb la resta de firmants del present conveni.  
La gerència del Pla no podrà realitzar cap actuació que revista caràcter d'autoritat pública i haurà de respectar el que estableix l'article 29 de la Llei general de subvencions.  
2.2.4. Finançar, en la part que li corresponga, les actuacions del pla, en la forma, terminis i condicions que s'indiquen en la clàusula quarta del present conveni.  
2.2.5. Executar sota la seua responsabilitat i justificar, davant de l'Agència Valenciana del Turisme i la Diputació Provincial d'Alacant, totes les actuacions del Pla en la forma i terminis que s'indiquen en la clàusula tercera del present conveni.  
Per a això, la Mancomunitat de l'Alcoià i el Comtat serà la responsable de la realització, quan siga necessari, de tots els projectes d'obres i tècnics, sol·licitud i obtenció de permisos, autoritzacions i llicències ajustats a dret, i realització de les contractacions necessàries segons algun dels procediments que corresponga dels previstos en el text refós de la Llei de contractes del sector públic aprovat pel Reial decret legislatiu 3/2011, de 14 de novembre, i amb el compliment de la legislació aplicable.  
La Mancomunitat executarà les actuacions a desenvolupar a través del Pla sota la seua responsabilitat i actuarà dins de tot el seu territori, en cada cas segons el tipus d'actuació, sobre els recursos i serveis de titularitat dels ajuntaments que en formen part. Per a això, els ajuntaments col·laboraran i autoritzaran a tots els efectes (jurídics, pressupostaris, comptables i materials) l'actuació de la Mancomunitat al seu territori, i sobre els seus elements patrimonials, infraestructures i serveis en la mesura que això siga necessari per a l'execució de les actuacions.  
  
La Mancomunitat podrà subcontractar fins al 100 % de l'import de les actuacions objecte del present conveni, i en aquest cas caldrà ajustar-se al que disposen els articles 29 i 31 de la Llei general de subvencions.  
2.2.6. Conservar els documents justificatius de l'aplicació dels fons percebuts, inclosos els documents electrònics, durant un període de 5 anys, mentre puguen ser objecte de comprovació i control.  
  
2.2.7. Sotmetre's a les actuacions de comprovació que han d'efectuar per la resta d'administracions firmants, així com qualssevol altres de comprovació i de control financer.  
2.2.8. Realitzar les actuacions de publicitat, comunicació i senyalització d'obres i de les actuacions que es realitzen, en els termes que s'indiquen per la comissió de seguiment, amb l'objecte de dotar de notorietat i visibilitat el pla.  
2.2.9. Mantindre informats en tot moment els membres de la comissió de seguiment del desenvolupament de les actuacions i de l'estat de la tramitació dels expedients, així com aportar qualsevol informació i documentació que siga requerida per la comissió a aquests efectes.  
2.2.10. Mantindre en tot moment les finalitats que persegueix el pla, manifestades a través del present conveni, inclús després de la finalització de la seua vigència temporal, en els termes legalment previstos.  
En el cas d'actuacions d'inversió, els béns immobles, mobles, instal·lacions i actuacions executades a través del pla, hauran de destinar-se als fins per als quals han sigut autoritzades, i es destinaran a aquest fi durant un mínim de cinc anys en el cas de béns inscriptibles en un registre públic, i durant un mínim de dos anys per a la resta de béns inventariables. L'incompliment d'aquesta obligació de destinació, que es produirà en tot cas amb l'alienació o gravamen del bé, serà causa de reintegrament, quedant el bé afecte el pagament del dit reintegrament en els termes que preveu l'article 31.4 i 5 de la Llei general de subvencions.  
2.2.11. Comunicar a l'Agència Valenciana de Turisme i a la Diputació Provincial d'Alacant, tan prompte com es conega, l'obtenció de qualssevol subvencions o ajudes per a la mateixa finalitat, procedents de qualssevol altres administracions o ens públics o privats, en els termes que estableix l'article 19 de la Llei general de subvencions.  
  
2.2.12. Complir les obligacions d'informació i transparència establides en la Llei 2/2015, de 2 d'abril, de transparència, bon govern i participació ciutadana de la Comunitat Valenciana, com a beneficiari de l'ajuda.  
2.2.13. Reintegrar les quantitats percebudes en virtut del present conveni, a més de l'interés de demora que puga correspondre des del moment del pagament de la subvenció, en els casos previstos en l'article 37 la Llei 38/2003, de 17 de novembre, general de subvencions.  
  
2.3. La Federació Empresarial de l'Alcoià i el Comtat es compromet a:  
2.3.1. Estimular entre els seus associats l'adopció d'iniciatives i projectes que atenguen la modernització i millora dels establiments, l'elevació de la qualitat dels serveis, l'ampliació de l'oferta complementària i, en general, la millora de la competitivitat.  
2.3.2. Difondre la filosofia, els objectius i les realitzacions del pla, entre els seus associats.  
2.3.3. Participar activament en el seguiment de l'execució de les actuacions.  
2.3.4. Promoure actuacions amb vista a garantir la continuïtat dels impulsos generats pel pla.  
La Federació empresarial no podrà tindre participació econòmica en l'execució de les actuacions del Pla ni ser adjudicatària ni beneficiària directa de les actuacions.  
  
Tercera. Execució de les actuacions a desenvolupar a través del pla  
3.1. Termini d'execució de les actuacions subvencionades. L'execució de les actuacions objecte del present conveni es realitzarà en els terminis previstos en els projectes elaborats per la mateixa Mancomunitat, sense que en cap cas puga excedir la data del 30 de novembre de 2017.  
  
3.2. Execució, control i seguiment de l'actuació subvencionada. L'execució, control i seguiment de les actuacions del Pla es realitzarà per part de la Mancomunitat.   
Qualsevol problema derivat de la interpretació i compliment del present conveni, se solucionarà pels membres de la comissió de seguiment del pla.  
3.3. Senyalització de les obres. A més de la senyalització que resulte preceptiva, les obres hauran de senyalitzar-se per mitjà dels oportuns cartells en què s'indicarà que aquestes es realitzen en col·laboració entre l'Agència Valenciana del Turisme, la Diputació d'Alacant, la Mancomunitat de l'Alcoià i el Comtat i la Federació Empresarial de l'Alcoià i el Comtat en el marc de desenvolupament del Pla de competitivitat turística de la Mancomunitat de l'Alcoià i el Comtat. Els dits cartells hauran de mantindre's durant un període de 5 anys.  
3.4. Responsabilitat patrimonial. D'acord amb el que disposa l'article 33.1 de la Llei 40/2015, d'1 d'octubre, de règim jurídic del sector públic, si de l'execució de les actuacions derivades del present conveni es produeixen lesions en els béns o drets dels particulars, la responsabilitat patrimonial a què, si és el cas, donen lloc serà de l'Administració executora d'aquestes.  
  
Quarta. Finançament i pagament  
4.1. Import del pla. L'import total de les actuacions que comprenen el Pla de competitivitat turística de la Mancomunitat de l'Alcoià i el Comtat corresponent a l'exercici de 2017 ascendeix a dos-cents setanta mil euros (270.000,00 ?), impostos, si és el cas, inclosos, que seran finançats per les administracions firmants del present conveni, de la manera següent:  
- La Mancomunitat de l'Alcoià i el Comtat contribueix amb un terç del total, i la seua aportació ascendeix a la quantitat de noranta mil euros (90.000,00 ?), a càrrec de l'aplicació pressupostària 432 22094, «Pla de competitivitat turística 2017».  
Qualsevol excés de despesa per damunt dels 270.000,00 - serà assumit per la Mancomunitat.  
- L'Agència Valenciana del Turisme contribueix amb un terç del total, i la seua aportació ascendeix a la quantitat de noranta mil euros (90.000,00 ?), a càrrec de l'aplicació pressupostària del capítol VII, programa 512.05, línia S0000814/05.  
- La Diputació Provincial d'Alacant contribueix amb un terç del total, i la seua aportació màxima ascendeix a la quantitat de noranta mil euros (90.000,00 ?), a aplicar a despeses d'inversió, a càrrec de l'aplicació pressupostària 24.7086.8635304, «Conveni Agència Valenciana del Turisme, subvenció Mancomunitat de l'Alcoià i el Comtat: equipament turístic i altres inversions», del seu pressupost vigent.  
Atés que la col·laboració en matèria d'inversions es gestiona des de l'Àrea de Cooperació de la Diputació Provincial d'Alacant, la beneficiària de la subvenció realitzarà els tràmits necessaris requerits des d'aquesta àrea, entre altres, els següents:  
1r. Haurà de presentar davant d'aquesta, amb caràcter previ a la realització de la inversió, una memòria que desenvolupe les inversions enumerades en l'annex del present conveni, incloent-hi un pressupost desglossat, que comprenga els 180.000,00 - d'inversió.  
Si entre les actuacions es projecten diverses obres, de forma prèvia a la seua licitació, s'haurà de presentar davant de la Diputació Provincial d'Alacant per cada una de les obres, certificat del secretari de la Mancomunitat acreditatiu de disponibilitat dels terrenys, així com de les autoritzacions o concessions administratives i de particulars que siguen necessàries per a permetre la iniciació de l'obra en el termini establit, o, si no són necessàries, que les actuacions previstes s'adapten al planejament urbanístic aplicable i que no hi ha obligació del seu finançament per tercers, i projecte subscrit per tècnic competent, que definisca amb precisió l'objecte del contracte d'obres per a la seua revisió. El contingut del projecte ?que podrà ser un projecte reduït si les seues característiques així ho permeten- s'ajustarà a allò que s'ha estipulat en l'article 123 del Reial decret legislatiu 3/2011, de 14 de novembre, del text refós de la Llei de contractes del sector públic, i resta de normativa aplicable.  
  
En la resta d'inversions, es comunicarà el tipus d'inversió a efectuar, i el seu pressupost conformat.  
2n. La Mancomunitat notificarà el resultat de les contractacions de les inversions efectuades, i remetrà certificat en què consten els licitadors i l'import de les adjudicacions.  
3r. Així mateix des de l'inici de cada una de les obres es remetrà, cada mes, tres exemplars de cada certificació lliurada pel facultatiu director de l'obra, acompanyada de la factura corresponent, ambdues aprovades per l'òrgan de la mancomunitat competent, així com les altres comprovacions que s'estimen pertinents. Igualment hauran de remetre's, per triplicat exemplar, l'acta de comprovació de replantejament, que acompanyarà a la primera certificació d'obra, i l'acta de recepció de l'obra, que s'adjuntarà a la certificació última d'aquesta.  
  
Els tràmits i, si és el cas, els pagaments realitzats per la Diputació Provincial d'Alacant seran certificats per aquesta en un sol document, que es remetrà a l'Agència Valenciana del Turisme, que acredite per la seua banda, la correcta execució i justificació de les actuacions del Pla de competitivitat turística de la Mancomunitat de l'Alcoià i el Comtat, en els termes establits en la clàusula cinquena.  
4.2. Reajustament de l'import de la subvenció.  
Una vegada esgotat el termini a què fa referència la clàusula 3.1 del present conveni sense que s'hagen finalitzat ni justificat totalment les actuacions del pla, es produirà, amb els oportuns tràmits previs, la minoració de l'import de la subvenció per a ajustar les aportacions de l'Agència Valenciana del Turisme i de la Diputació Provincial d'Alacant a les actuacions del Pla efectivament executades i justificades per la Mancomunitat.  
Per a dur a terme la minoració de la subvenció es tindrà en compte tant l'import de les actuacions efectivament justificades per la Mancomunitat com la naturalesa econòmica de les despeses que les conformen, d'acord amb el que disposa l'apartat 4.1 anterior.  
L'alteració de les condicions inicials de la subvenció i, en tot cas l'obtenció concurrent i incompatible de subvencions o ajudes atorgades per altres administracions públiques o ens públics o privats, podrà donar lloc a la pèrdua del dret al cobrament total o parcial de la subvenció.  
  
En la tramitació oportuna, es podrà prescindir del tràmit d'audiència quan no figuren en el procediment ni siguen tinguts en compte altres fets ni altres al·legacions o proves que les presentades per l'interessat.  
  
4.3. Moment i forma de pagament. Amb caràcter general, el pagament de la subvenció es realitzarà després de la correcta justificació per part de la Mancomunitat davant de l'Agència Valenciana del Turisme i la Diputació Provincial d'Alacant de les actuacions executades i efectivament pagades, d'acord amb el que estableix l'article 34 de la Llei general de subvencions, sense perjuí del que disposa la resta del present apartat.  
4.3.1. Agència Valenciana del Turisme  
Les quantitats a satisfer per l'Agència Valenciana del Turisme es lliuraran a través de transferència bancària al compte indicat a aquest efecte per la Mancomunitat, de la manera següent:  
A) A la firma del present conveni i amb caràcter previ a la justificació, s'abonarà, en concepte de pagament anticipat, el 15 % de l'import de la subvenció que com a màxim correspondria a l'Agència Valenciana del Turisme. En aquest cas, la Mancomunitat de l'Alcoià i el Comtat quedarà exonerada de la constitució de garantia, de conformitat amb el que estableixen els articles 171 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, 34.4 de la Llei 38/2003, de 17 de novembre, general de subvencions i 92 de la Llei 8/2010, de 23 de juny, de la Generalitat, de règim local de la Comunitat Valenciana.  
B) El pagament de la resta de la subvenció es realitzarà amb la correcta justificació prèvia per part de la Mancomunitat de les actuacions executades a través del Pla i de la recepció de l'informe previ emés per la Diputació Provincial d'Alacant que acredite per la seua banda, la correcta execució i justificació de les actuacions en els termes establits en la clàusula cinquena.  
4.3.2. Diputació Provincial d'Alacant  
Les quantitats a satisfer per la Diputació Provincial d'Alacant es lliuraran a través de transferència bancària al compte indicat a aquest efecte per la Mancomunitat.  
En les inversions en obres: es realitzaran pagaments a compte, per cada una de les certificacions d'obra remeses en la forma abans indicada, que en cap cas seran superiors al cinquanta per cent de l'import mensual. La suma dels pagaments a compte no podrà superar el 80 % de l'import total de subvenció concedida per la Diputació Provincial, el 20 % restant de l'import s'abonarà quan, després de la recepció de les obres, haja girat visita el tècnic provincial i hi haja informe favorable de l'estat de l'obra o instal·lació, respecte als justificants presentats.  
Així mateix des de l'inici de cada una de les obres es remetrà, cada mes, tres exemplars de cada certificació lliurada pel facultatiu director de l'obra, acompanyada de la corresponent factura, ambdues aprovades per l'òrgan de la mancomunitat competent, així com les altres comprovacions que s'estimen pertinents. Igualment hauran de remetre's, per triplicat exemplar, l'acta de comprovació de replantejament, que acompanyarà a la primera certificació d'obra, i l'acta de recepció de l'obra, que s'adjuntarà a la certificació última d'aquesta.  
En tot cas, per a l'abonament total de la subvenció, s'haurà de presentar a més de la documentació continguda en la clàusula cinquena d'aquest conveni, per a despeses d'inversió diferents de les d'obra: l'imprés 1-A i el seu annex degudament omplits per a justificar, junt amb l'acta de recepció del subministrament o servei.  
4.3.3. Mancomunitat de l'Alcoià i el Comtat  
De conformitat amb el que disposa la clàusula 4.1 la Mancomunitat de l'Alcoià i el Comtat contribueix amb un terç del total, i la seua aportació màxima ascendeix a la quantitat de noranta mil euros (90.000,00 ?), a aplicar tant a despeses d'inversió com a corrents i/o de funcionament.  
Qualsevol excés de despesa per damunt dels 270.000,00 - serà assumit per la Mancomunitat.  
  
Cinquena. Justificació de les actuacions  
5.1. De conformitat amb el que estableix l'article 30 de la Llei general de subvencions, la justificació de les actuacions executades a càrrec del Pla es realitzarà segons s'indica en aquesta clàusula i constarà de la documentació següent:  
1) Relació numerada de tots els documents que siguen aportats.  
2) Memòria general, en què s'arreplegue el grau de compliment aconseguit en relació amb els objectius proposats. La memòria inclourà un dossier de premsa i fotogràfic de les actuacions.  
3) Factures originals, o còpies compulsades d'aquestes, totes de data de l'any 2017, identificades i ordenades correlativament segons número d'ordre assignat en la relació numerada del punt 1, corresponents a la realització del Pla d'actuacions annex al present conveni. En el cas d'execució d'obres s'adjuntarà còpia de les corresponents certificacions d'obra expedides i informades per tècnic competent.  
Les factures hauran de complir els requisits regulats en el Reial decret 1619/2012, de 30 de novembre, pel qual s'aprova el Reglament pel qual es regulen les obligacions de facturació. A aquest efecte hauran d'arreplegar:  
- el nom o raó social de l'empresa que factura i el NIF o CIF  
  
- data d'emissió  
- preu unitari i desglossament de cada un dels conceptes facturats,   
  
- Impost sobre el Valor afegit de forma diferenciada, quan pertoque  
  
- base imposable  
- tipus d'IVA aplicable i import total  
- IRPF quan pertoque  
4) Certificat del secretari de l'ens local amb el vistiplau del president, acreditatiu dels aspectes següents:  
A. Despesa total realitzada de l'activitat subvencionada.  
B. Acreditació d'haver seguit en la contractació de les obres o actuacions objecte de la subvenció el procediment que corresponga dels previstos en el text refós de la Llei de contractes del sector públic i la resta de normativa aplicable en la matèria, així com haver sigut aprovades les actuacions executades i el seu pressupost per l'òrgan competent.  
  
C. Terminació i recepció satisfactòria de les obres, serveis o subministraments, amb expressió del seu cost global.  
5) Declaració responsable del president de la Mancomunitat acreditativa de:  
A. No haver rebut altres subvencions, ajudes o ingressos per a l'actuació objecte del present conveni, o en cas d'haver-ne rebut descripció detallada de cada una d'elles, detallant el seu origen, objecte i import.  
  
B. No estar incurs en cap de les prohibicions arreplegades en l'article 13 i compromís de compliment de les obligacions que estableix l'article 14 de la Llei general de subvencions, així com no ser deutor de la Generalitat per reintegrament de subvencions en els termes que estableix l'article 34.5 de la mateixa llei.  
A més, aquesta declaració s'estendrà al fet que es troba al corrent respecte de la Diputació Provincial, en el moment de la concessió, de les seues obligacions meritades abans del 31 de desembre de 2016, derivades de qualsevol ingrés. En el cas d'estar aprovat per la Diputació algun sistema de regularització de deutes pendents amb un determinat deutor i no hi haja incompliment per part d'aquest, es considerarà als efectes indicats, en article 14 de l'Ordenança General de Subvencions de la Diputació Provincial d'Alacant, que està al corrent de les seues obligacions.  
C. Acreditació del caràcter compensable o no de l'IVA suportat per la Mancomunitat.  
D. Acreditació de recepció per part de la Mancomunitat de tots els béns que, si és el cas, el Pla haja posat a disposició del gestor del pla, amb el compromís de ser destinat per la Mancomunitat a un ús o servei públic.  
6) Certificat de l'interventor de l'ens local de les obligacions reconegudes a càrrec del pressupost de l'entitat, per mitjà de relació numerada correlativa de tots i cada un dels documents justificatius d'aquestes, especificant per a cada un d'ells:  
- aplicació pressupostària  
- número  
- import  
- concepte  
- proveïdor  
- NIF  
- data d'aprovació per l'òrgan de la Mancomunitat  
- data de reconeixement de l'obligació  
- data de pagament amb especificació del compte corrent origen dels fons, i  
- qualsevol altre aspecte que s'estime rellevant.  
7) Còpies compulsades de les actes de les sessions de la comissió de seguiment realitzades.  
8) Qualsevol altra documentació addicional que puga ser requerida per les administracions firmants segons normativa aplicable.  
  
5.2. De conformitat amb el que preveu l'article 3 de l'Ordre de 30 de maig de 1996, de la Conselleria d'Economia i Hisenda, en relació amb l'article 13.2 de la Llei 38/2003, 17 de novembre, general de subvencions, la Mancomunitat de l'Alcoià i el Comtat queda exonerada d'acreditar estar al corrent en el compliment de les obligacions tributàries i amb la Seguretat Social  
5.3. Termini i lloc de presentació de la documentació justificativa.  
5.3.1. El termini límit de presentació de tota la documentació justificativa serà l'11 de desembre de 2017.  
5.3.2. La documentació justificativa haurà de presentar-se en els registres corresponents de cada una de les administracions firmants que subvencionen l'actuació o ser remeses per qualsevol dels mitjans previstos en l'article 16 de la Llei 39/2015, d'1 d'octubre, del procediment administratiu comú de les administracions públiques en relació amb la disposició final setena de la dita norma.  
5.4. Naturalesa econòmica de les actuacions i justificació davant de les diferents administracions.  
Les actuacions a executar per la Mancomunitat en el marc del Pla de competitivitat turística, podran tindre la naturalesa econòmica d'inversions reals o de despeses corrents, d'acord amb el quadre d'actuacions que com a annex s'adjunta al present conveni, i a la memòria d'actuacions que s'aporte.  
D'acord amb el que estableix l'article 31.7 de la Llei general de subvencions les despeses financeres podran formar part del cost subvencionable si estan directament relacionades amb l'activitat subvencionada i són indispensables per a l'adequada preparació o execució d'aquesta, i complint el límit indicat en aplicació del principi de prudència financera (Reial Decret llei 17/2014). De la mateixa manera, si és el cas, i amb caràcter excepcional, podran ser-ho les despeses de funcionament del pla, amb el límit màxim del 15 % de l'import total del cost de les actuacions a executar a través del present conveni, en els termes que indica el mencionat article 31 de la Llei general de subvencions i 83 i 72 del Reglament de la Llei general de subvencions.  
Atesa la naturalesa dels crèdits destinats al Pla que aporten tant la Diputació Provincial d'Alacant com l'Agència Valenciana de Turisme, les despeses financeres i les despeses de funcionament seran finançades, arribat el cas, íntegrament a càrrec de l'aportació al pla que realitze la Mancomunitat.  
La Mancomunitat presentarà la documentació justificativa íntegra de les actuacions executades davant de cada una de les administracions subvencionadores, completa i reunint tota la documentació detallada en aquesta clàusula.  
Atesa la naturalesa dels crèdits destinats al Pla que aporten tant la Diputació Provincial d'Alacant com l'Agència Valenciana de Turisme, almenys dos terços de la justificació presentada hauran de ser despeses d'inversió.  
En el cas que la Mancomunitat no justifique la realització íntegra de les actuacions previstes en aquest conveni caldrà ajustar-se al que disposa la clàusula 4.3 d'aquest.  
Atés el caràcter d'actuació cofinançada a parts iguals del pla, amb caràcter previ al pagament material de la subvenció, la Diputació Provincial d'Alacant i l'Agència Valenciana del Turisme emetran un informe previ de l'import i conformitat dels justificants que cada una de les dites administracions haja acceptat com a comprovant de la subvenció, a l'efecte de garantir l'aportació proporcional al pla de cada una d'elles.  
  
En cap cas el cost d'adquisició dels béns o serveis subvencionables podrà ser superior al valor de mercat en els termes que estableix l'article 31 de la Llei general de subvencions.  
5.5. Comprovació material de les actuacions.  
Tant l'Agència Valenciana de Turisme com la Diputació d'Alacant podran realitzar les oportunes comprovacions materials de les actuacions executades per la Mancomunitat a través del pla, en els termes que estableix l'article 169.3 de la Llei 1/2015, de 6 de febrer, de la generalitat, d'hisenda pública, del sector públic instrumental i de subvencions i de l'Ordenança General de Subvencions de la Diputació Provincial d'Alacant respectivament.  
  
Sisena. Comissió de seguiment  
6.1. Es crea una comissió de seguiment, com a òrgan mixt de seguiment i de control de les actuacions del Pla de competitivitat turística de la Mancomunitat de l'Alcoià i el Comtat formada per:  
1) Dos representants designats per l'Agència Valenciana del Turisme.  
2) Dos representants designats per la Diputació d'Alacant.  
3) Dos representants designats per la Mancomunitat de l'Alcoià i el Comtat. El president de la Comissió serà el president de la Mancomunitat o l'alcalde o regidor designat per a això.  
4) Un representant, si és el cas, de la Gerència del pla o tècnic de la Mancomunitat que actuarà com a secretari de la comissió amb veu però sense vot.  
La designació, cessament o substitució temporal del secretari en supòsits de vacant, absència o malaltia es realitzarà a proposta del president, per majoria dels membres de les administracions firmants del conveni.  
5) Un representant de la Federació Empresarial de l'Alcoià i el Comtat.  
6) Podran assistir tècnics especialistes quant als temes a debatre en la comissió, que hi participaran amb veu però sense vot.  
6.2. Es podrà constituir, convocar, realitzar sessions, adoptar acords i remetre actes tant de forma presencial com a distància.  
En les sessions que es facen a distància, els membres de la Comissió podran trobar-se en distints llocs sempre que s'assegure per mitjans electrònics -es consideren també com a tals els telefònics i audiovisuals-, la identitat dels membres o persones que els suplisquen, el contingut de les seues manifestacions, el moment en què aquestes es produeixen, així com la interactivitat i intercomunicació entre ells en temps real i la disponibilitat dels mitjans durant la sessió. Entre altres, es consideraran inclosos entre els mitjans electrònics vàlids, el correu electrònic, les audioconferències i les videoconferències.  
  
6.3. S'entendrà vàlidament constituïda la Comissió, quan estiguen presents el president i secretari, o si és el cas els que els suplisquen i, almenys, un representant de cada una de les administracions firmants.  
Quan estiguen reunits, de manera presencial o a distància, tots els membres de la Comissió, o si és el cas les persones que els suplisquen, podran constituir-se vàlidament per a la realització de sessions, deliberacions i adopció d'acords sense necessitat de convocatòria prèvia quan així ho decidisquen per majoria absoluta.  
6.4. Correspon al secretari vetlar per la legalitat formal i material de les actuacions de la Comissió, certificar les seues actuacions i garantir que els procediments i regles de constitució i adopció d'acords són respectades.  
Llevat que no resulte possible, les convocatòries seran remeses als membres de la Comissió a través de mitjans electrònics, i en aquestes es farà constar l'ordre del dia, junt amb la documentació necessària per a la seua deliberació quan siga possible, les condicions en què es farà la sessió, el sistema de connexió i, si és el cas, els llocs en què estiguen disponibles els mitjans tècnics necessaris per a assistir i participar en la reunió.  
6.5. La comissió de seguiment es reunirà a iniciativa del seu president o a sol·licitud de qualsevol membre de les administracions firmants.  
6.6. Per a l'adopció d'acords en la dita comissió, l'Agència Valenciana del Turisme, la Diputació Provincial d'Alacant, la Mancomunitat de l'Alcoià i el Comtat i la Federació Empresarial de l'Alcoià i el Comtat comptaran cada un d'ells amb un sol vot i quant al règim de funcionament es regirà per les normes generals dels òrgans col·legiats segons la legislació vigent.  
Els acords seran adoptats per majoria simple de les parts, excepte la modificació, alteració o interrupció del Pla d'actuacions que requerirà, en tot cas, el vot favorable de les tres administracions firmants.  
  
Quan s'assistisca a distància, els acords s'entendran adoptats en el lloc on estiga ubicada la presidència de la Mancomunitat.  
6.7. De cada sessió que es faça alçarà acta el secretari, que especificarà necessàriament els assistents, l'ordre del dia de la reunió, les circumstàncies del lloc i temps en què s'ha realitzat, els punts principals de les deliberacions, així com el contingut dels acords adoptats.  
  
Podran gravar-se les sessions; en aquest cas, el fitxer resultant de la gravació, junt amb la certificació expedida pel secretari de la seua autenticitat i integritat, i els documents en suport electrònic que s'utilitzaren com a documents de la sessió, podran acompanyar l'acta de les sessions, sense necessitat de fer constar-hi els punts principals de les deliberacions.  
L'acta de cada sessió podrà aprovar-se en la mateixa reunió o en la immediata següent. El secretari elaborarà l'acta amb el vistiplau del president i la remetrà a través de mitjans electrònics, als membres de la Comissió, els quals podran manifestar pels mateixos mitjans la seua conformitat o inconvenients al text, als efectes de la seua aprovació. En cas afirmatiu, es considerarà aprovada en la mateixa reunió.  
6.8. La comissió de seguiment té les atribucions següents:  
a) Col·laborar, coordinar i assessorar la Mancomunitat en la labor de posada en marxa, execució i desenvolupament del pla.  
b) Adoptar les mesures que estime necessàries per a la millor organització i funcionament del conveni, supervisar-ne l'execució, i adoptar les decisions i dictar les instruccions necessàries per a assegurar la correcta realització de les activitats objecte del conveni.  
  
c) Verificar i donar conformitat al nomenament, i si és el cas, cessament de la Gerència prèviament seleccionada i proposta per la Mancomunitat.  
Totes les qüestions que haja de tractar la comissió de seguiment, relacionades amb la Gerència del pla, seran debatudes sense la seua presència i actuarà com a secretari del Pla qualsevol altra persona prèviament designada a proposta del president de la Comissió.  
d) Verificar i donar la seua conformitat a la labor de la Gerència.  
e) Informar les parts dels retards i incidències que es puguen presentar durant l'execució del conveni, així com, si és el cas, proposar les corresponents actualitzacions o modificacions en el quadre d'actuacions ocasionades pel retard.  
f) Donar la seua conformitat amb caràcter previ a les actuacions previstes en l'execució del Pla d'actuacions, per a la seua posterior aprovació per l'òrgan de la Mancomunitat que tinga competència segons els seus estatuts.  
En aquest sentit la comissió de seguiment vetlarà, especialment, perquè la naturalesa econòmica de les despeses que s'aproven en la Comissió coincidisca amb la naturalesa de les consignacions pressupostàries de les aportacions al pla de les diferents administracions, d'acord amb el que disposa la clàusula quarta del present conveni.  
g) Aprovar el tancament de les actuacions abans de la remissió de l'expedient de justificació a l'Agència Valenciana del Turisme i a la Diputació Provincial d'Alacant.  
h) Dur a terme actuacions de comprovació material de les actuacions.  
i) Solucionar, en primera instància, les controvèrsies d'interpretació i compliment que puguen plantejar-se respecte del conveni subscrit.  
  
j) La resta de funcions que se li atribueixen en els termes que estableix l'article 9 del Decret 176/2014, de 10 d'octubre, del Consell, pel qual regula els convenis que subscriga la Generalitat i el seu registre.  
  
Setena. Resolució  
Les parts firmants podran resoldre i deixar sense efecte el present conveni, en el supòsit d'incompliment de les obligacions establides en aquest o per impossibilitat d'execució de les actuacions d'acord amb les condicions establides.  
Així mateix, seran causa de resolució:  
- L'acord mutu de les parts, sempre que raons d'interés públic facen innecessària o inconvenient la continuïtat del conveni.  
- La renúncia expressa de la Mancomunitat de l'Alcoià i el Comtat per causes sobrevingudes.  
En tot cas i de conformitat amb el que estableix l'article 11.1.f del Decret 176/2014, de 10 d'octubre, del Consell, pel qual regula els convenis que subscriga la Generalitat i el seu registre, la comissió de seguiment decidirà com finalitzar aquelles actuacions que es troben en curs.  
  
  
Huitena. Reintegrament  
Serà procedent el reintegrament de les quantitats percebudes i l'exigència de l'interés de demora corresponent des del moment del pagament de la subvenció fins a la data en què s'acorde la procedència del reintegrament, en tots els casos establits en l'article 37 de la Llei general de subvencions.  
  
Novena. Règim de penalitzacions  
La Mancomunitat de l'Alcoià i el Comtat donarà compte a l'Agència Valenciana del Turisme i a la Diputació Provincial d'Alacant, a través de la comissió de seguiment del pla, de les demores en l'execució de les obres, amb les conseqüències previstes en la Llei general de subvencions i el seu reglament de desplegament.  
En el cas que l'actuació o les obres objecte del present conveni se sotmeten als procediments de contractació dels previstos en l'article 212 i següents del text refós de la Llei de contractes del sector públic, aprovat per Reial decret legislatiu 3/2011, de 14 de novembre, la Mancomunitat de l'Alcoià i el Comtat estarà obligada a establir en els seus plecs de condicions el règim de penalitzacions establit en l'esmentat text legal.  
  
Deu. Vigència  
El present conveni entrarà en vigor en el moment de la firma i tindrà efectes des de l'1 de gener de 2017 fins al 31 de desembre de 2017.  
  
  
Onze. Compatibilitat amb la normativa europea sobre ajudes públiques  
El present conveni és compatible amb el mercat interior per no afectar les seues disposicions els intercanvis comercials entre els estats membres, d'acord amb el que disposa l'article 107.1 del Tractat de funcionament de la Unió Europea, no reuneix els requisits acumulatius exigits en l'esmentat article, ja que el seu beneficiari no és una empresa productora de béns o prestadora de serveis en el mercat, sinó una entitat local que actua servint amb objectivitat els interessos generals en virtut de les potestats que té atribuïdes, i en concret en l'exercici de l'acció de foment del turisme en el seu conjunt i de l'impuls de nous recursos turístics.  
Per tractar-se d'un conveni no subjecte a l'article 107.1 del TFUE, i d'acord amb el que estableix l'article 3.4 del Decret 147/2007, de 7 de setembre, del Consell, regulador del procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, la subvenció establida per mitjà del present conveni no requereix notificació o comunicació a la Comissió Europea.  
  
Dotze. Règim jurídic  
El present conveni és de caràcter administratiu i es troba exclòs de l'àmbit del text refós de la Llei de contractes del sector públic, aprovat pel Reial decret 3/2011, de 14 de novembre. El conveni regula la concessió d'una subvenció nominativa a favor de la Mancomunitat de l'Alcoià i el Comtat, i el seu règim jurídic és el derivat d'allò que estableixen les següents disposicions normatives:  
- Decret 176/2014, de 10 d'octubre, del Consell, pel qual regula els convenis que subscriga la Generalitat i el seu registre (DOGV 7379, 13.10.2014).  
- Llei 38/2003, de 17 de novembre, general de subvencions (BOE 276, 18.11.2003).  
- Reial decret 887/2006, de 21 de juliol, pel qual s'aprova el Reglament de subvencions (BOE núm.176, de 25.07.2006).  
- Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions (DOGV 7464, 12.02.2015).  
- Llei 7/1985, de 2 d'abril, reguladora de les bases de règim local (BOE 80, 03.04.1985).  
- Llei 8/2010, de 23 de juny, de la Generalitat, de règim local de la Comunitat Valenciana (DOGV 6296, 24.06.2010).  
- Reial decret legislatiu 2/2004, de 5 de març, pel qual s'aprova el text refós de la Llei reguladora de les hisendes locals (BOE núm.59, de 09.03.2004).  
- Llei 29/1998, de 13 de juliol, reguladora de la jurisdicció contenciosa administrativa (BOE núm.167 de 14.07.1998).  
- Resta de normativa aplicable a les entitats firmants.  
  
Tretze. Jurisdicció aplicable  
Les qüestions litigioses que puguen sorgir respecte al present conveni se sotmetran als òrgans de la jurisdicció contenciosa administrativa que siguen competents.  
  
En prova de conformitat amb el que antecedeix, les parts compareixents, fent ús de les facultats conferides, firmen el present document per quintuplicat, en el lloc i la data indicats en l'encapçalament.  
  
  
El president de l'Agència Valenciana del Turisme: Francesc Colomer Sánchez.  
El president de la Diputació Provincial d'Alacant: César Sánchez Pérez.  
El president de la Mancomunitat de l'Alcoià i el Comtat: Manuel Gomicia Giménez.  
Per la Federació Empresarial de l'Alcoià i el Comtat: Pablo de Gracia Pérez.  
  
  
ANNEX  
  
DESCRIPCIÓ DE L'ACTUACIÓ CAP. IV CAP. VII  
  
ACTUACIONS DINAMITZACIÓ TURISME L'ALCOIÀ I EL COMTAT:  
  
Una guia completa d'establiments i serveis a oferir  
  
Elaboració rutes cicloturístiques com a atractiu turístic  
  
Assistència Fira Intur Saragossa - Novembre 2017-  
   
  
  
  
  
 8.045,00. -  
  
  
15.000,00. -  
  
  
 2.705,00. -   
  
DIVULGACIÓ TURISME L'ALCOIÀ EL COMTAT  
  
Dinamització de la pàgina web, per a un millor funcionament i un millor ús pels visitants  
  
Millora de l'equipament promocional turístic  
  
Creació d'una app per a mòbils  
  
Promoció del turisme d'interior/rural de les comarques  
   
  
  
  
  
  
 5.500,00. -  
  
  
  
  
  
  
  
 6.350,00. -   
  
  
  
  
  
  
  
  
 99.000,00. -  
  
 8.000,00. -  
  
  
  
  
ACTUACIONS TURÍSTIQUES ENTORNS URBANS I NATURALS  
  
Millora senyalització rutes senderistes en els diferents municipis  
  
Creació de sendes comarcals i adequació d'aquestes  
  
Creació, ampliació i millora d'oficines «Tourist Info»  
  
Servei Gerència Projecte  
  
Homologació territorial Certificació turística  
   
  
  
  
  
  
  
  
  
  
  
  
  
14.400,00. -  
  
  
38.000,00. -   
  
  
  
  
 18.000,00. -  
  
   
 20.000,00. -  
  
  
 35.000,00. -  
  
TOTAL   
90.000,00. -   
180.000,00. -